CELEX: C2006/010/44
Language: el
Date: 2006-01-14 00:00:00
Title: Υπόθεση T-377/05: Προσφυγή-αγωγή της  5ης Οκτωβρίου 2005  — Seegmuller κατά Επιτροπής

14.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 10/22
            
         Προσφυγή-αγωγή της 5ης Οκτωβρίου 2005 — Seegmuller κατά Επιτροπής
   (Υπόθεση T-377/05)
   (2006/C 10/44)
   Γλώσσα διαδικασίας: η γαλλική
   Διάδικοι
   
      Προσφεύγουσα-ενάγουσα: Magali Seegmuller (Uccle, Βέλγιο) [εκπρόσωπος: K. H. Hagenaar, δικηγόρος]
   
      Καθής-εναγόμενη: Επιτροπή των Ευρωπαϊκών Κοινοτήτων
   Αιτήματα της προσφεύγουσας-ενάγουσας
   
               —
            
            
               ακύρωση της αποφάσεως της 5ης Ιουλίου 2005 της αρμόδιας για τους διορισμούς αρχής της Ευρωπαϊκής Επιτροπής, η οποία εμποδίζει την προσφεύγουσα-ενάγουσα (στο εξής: προσφεύγουσα) να αναλάβει τα καθήκοντά της στην αντιπροσωπεία στη Γουϊνέα Conakry ως προϊστάμενος της αντιπροσωπείας αυτής·
            
         
               —
            
            
               επιδίκαση υπέρ της προσφεύγουσας αποζημιώσεως η οποία θα προσδιοριστεί αργότερα, για την υλική ζημία και την ηθική βλάβη που υπέστη από την καθής-εναγόμενη·
            
         
               —
            
            
               καταδίκη της καθής-εναγομένης στα δικαστικά έξοδα.
            
         Ισχυρισμοί και κύρια επιχειρήματα
   Η προσφεύγουσα, επί συμβάσει υπάλληλος της Επιτροπής, έθεσε υποψηφιότητα για τη θέση προϊσταμένου στο Κονγκό Brazzaville (ανακοίνωση κενής θέσεως COM/2004/2982/F). Στις 5 Ιανουαρίου 2005, πληροφορήθηκε ότι επελέγη από την επιτροπή επιλογής. Ερωτηθείσα από τη ΓΔ Εξωτερικές Σχέσεις της Επιτροπής ως προς το αν είναι έτοιμη να αναλάβει άλλη αντιπροσωπεία, η προσφεύγουσα συμφώνησε να τοποθετηθεί στη Γουϊνέα Conakry.
   Σύμφωνα με την ακολουθούμενη πρακτική, η προσφεύγουσα υποβλήθηκε σε ιατρική εξέταση ενόψει της αναχωρήσεώς της για την αντιπροσωπεία στη Γουϊνέα Conakry. Με σημείωμα της 17ης Μαρτίου 2005, ο ιατρός-σύμβουλος της Επιτροπής συνήγαγε ότι η προσφεύγουσα δεν έχει τη σωματική ικανότητα που απαιτείται για την άσκηση των καθηκόντων της στην πιο πάνω αντιπροσωπεία. Κατόπιν του σημειώματος αυτού, η ΓΔ Εξωτερικές Σχέσεις ανακοίνωσε στην προσφεύγουσα ότι δεν μπορεί να αναλάβει καθήκοντα στη Γουϊνέα Conakry. Στη συνέχεια, η προσφεύγουσα υπέβαλε κατά της τελευταίας αποφάσεως διοικητική ένσταση, η οποία απορρίφθηκε με την προσβαλλόμενη απόφαση της 5ης Ιουλίου 2005.
   Προς στήριξη της προσφυγής-αγωγής της, η προσφεύγουσα ισχυρίζεται ότι ο διευθυντής της ΓΔ Εξωτερικές Σχέσεις δεν ήταν αρμόδιος να λάβει την απόφαση της 15ης Απριλίου 2005 και ότι σημειώθηκε κατάχρηση εξουσίας. Επιπλέον, προβάλλει σφάλματα εκτιμήσεως στα οποία υπέπεσε ο ιατρός-σύμβουλος της Επιτροπής, του οποίου η από 17 Μαρτίου 2005 έκθεση δεν στοιχειοθετεί καμία κατανοητή σχέση μεταξύ των ιατρικών διαπιστώσεων που περιλαμβάνονται στην έκθεση αυτή και των συμπερασμάτων που συνάγονται στην ίδια έκθεση.